سبیتا دیوی

سبیتا دیوی  (1914ء تا 1965ء) بھارتی سنیما کے ابتدائی دور کی ایک اداکارہ رہی ہیں۔ انہیں بالی ووڈ کے عہد زریں کی چند مشہور اداکاراوں میں شمار کیا جاتا ہے۔ انہیں بیبو، درگا کھوٹے، دیویکا رانی اور سیتا دیوی جیسی اداکاروں کی صف میں شامل کیا جاتا ہے۔ وہ اصلا یہودی تھی مگر بالی وڈ میں کام کرنے کے لئے اپنا نام تبدیل کر لیا تھا۔ ان کی طرح دیگر اکاراوں نے بھی ایسا کیا تھا جیسے روبی میئر سلوچنا بن گئی، رینی سمتھ سیتا دیوی بن گئی، بیرل کلاسین نے مادھوری نام رکھ لیا اور ایرین ڈٰینیل نے [[منورما (اداکارہ) نام رکھا۔ پہلے وہ کلکتہ میں دھیریندر ناتھ گنگولی کے ساتھ کام کرتی تھی پھر ممبئی منتقل ہو گئی اور ساگر مووی ٹون کے ساتھ کام کرنا شروع کیا۔ ان کی فلموں میں ساتھی اداکار زیادہ تر موتی لال ہوا کرتے تھے۔ موتی لال کے ساتھ ان کی دو فلمیں: 1935ء میں ڈاکٹر مدھوریکا اور1937ء میں کلودھو مشہور ہوئیں۔ ان دونوں کی ساتھ میں پہلی فلم 1934ء میں کالا جادو تھی جو موتی لال کی پہلی فلم بھی تھی۔

اہل و عیال 
سبیتا دیوی کی ولادت ایک یہودی خاندان میں ہوئی۔ ان کے والد پیرسی اوسبورن گیسپر تھے جن کا انتقال 1938ء میں بامبے میں ہوا۔ ان کی والدہ نے ان کی تربیت کی جو بعد میں ان کی دوست اور ساتھی کی طرح ہوگئئی تھی۔ سیتا دیوی کا اصل نام آئرس موڈے گیسپر تھا۔

کیرئر 
سبیتا دیوی کی پہلی کامانیر آگون (انگریزی نام: فلیمس آف دی فلیش) تھی جسے دھیریندر ناتھ گنگولی نے کلکتہ میں 1930ء میں پروڈیوز کیا تھا۔ ہدایتکاری کے فرائض دنیش رنجن داس نے انجام دیے تھے۔

1931ء میں سبیتا نے اپرادھی (دی کلپرٹ) فلم بنائی جسے دیبکی بوس نے لکھا تھا اور ڈئریکٹ کیا تھا۔ اس میں سبیتا کے علاوہ پی سی بروا اور بھانو بنرجی نے اداکاری کی تھی۔

1940ء میں انہوں نے پرتھوی راج کپور کے ساتھ سجنی فلم بنائی جو ان کی پہلی سماجی فلم تھی جسے سوداما پکچرز نے پروڈیوز کیا تھا۔ اسی سال ان کی چنگاری فلم آئی جس میں پرتھوی راج کپور کے علاوہ سرووتم بادامی بھی تھے۔ یہ ایک رومانی فلم تھی جسے فلم جرنلسٹ آف انڈیا اعزاز کے لئے بھی نامزد کیا گیا تھا۔

مزید دیکھیے

حوالہ جات

بیرونی روابط

1914ء کی پیدائشیں
1965ء کی وفیات
بیسویں صدی کی بھارتی اداکارائیں
بھارتی فلمی اداکارائیں
لاہوری شخصیات
ممبئی کی اداکارائیں
ہندی سنیما کی اداکارائیں